Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite XIV: Luettelo, jota tarkoitetaan liittymisasiakirjan 24 artiklassa: Slovakia - 4. Kilpailupolitiikka



Virallinen lehti nro L 236 , 23/09/2003 s. 0918 - 0919



4. KILPAILUPOLITIIKKA 1. Euroopan yhteisön perustamissopimus, VI osasto, 1 luku "Kilpailusäännöt" a) Sen estämättä, mitä EY:n perustamissopimuksen 87 ja 88 artiklassa määrätään, edellyttäen, että jäljempänä esitetyt edellytykset täytetään. Slovakia saa soveltaa verovuoden 2008 loppuun asti hallituksen asetuksen N:o 192/1998 Z. z. nojalla yhdelle moottoriajoneuvojen alan edunsaajalle myönnettyä yhtiöverovapautusta edellyttäen, että kyseisen verovapautuksen mukainen tuen kokonaismäärä ei ylitä 30:tä prosenttia kyseisen hankkeen tukikelpoisista, vuoden 1998 jälkeen aiheutuneista investointikustannuksista. Tämän kohdan osalta tukikelpoiset kustannukset määritellään noudattaen alueellisia valtiontukia koskevia suuntaviivoja [2]. b) Slovakia toimittaa komissiolle selvitykset, jotka sisältävät seuraavat tiedot: - puolivuosittain tiedot edunsaajan tukikelpoisista investoinneista ja - vuosittain tiedot edellä tarkoitetun tukijärjestelmän puitteissa edunsaajalle myönnetystä tuesta. Slovakia toimittaa selvitykset neljän kuukauden kuluessa kunkin puolivuotiskauden tai vuoden päättymisestä ja ensimmäisen kerran vuoden 2003 huhtikuun loppuun mennessä. Ensimmäisiin selvityksiin sisällytetään tiedot vuosilta 1998-2002. Viimeinen selvitys tulee esittää vuoden 2009 elokuun loppuun mennessä, elleivät komissio ja Slovakia toisin sovi. c) Sovelletaan Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 valvontaa koskevia säännöksiä, sanotun kuitenkaan rajoittamatta edellistä kohtaa. d) Jos kokonaistuki ennen verovuoden 2008 päättymistä saavuttaa a kohdassa esitetyn sallitun enimmäistason, verovapautus keskeytetään ja edunsaajan on maksettava tavanomainen yhtiövero yhtiön tulojen siitä osasta, jonka vapauttaminen verosta johtaisi sallitun enimmäistason ylittymiseen. 2. Euroopan yhteisön perustamissopimus, VI osasto, 1 luku "Kilpailusäännöt" a) Sen estämättä, mitä EY:n perustamissopimuksen 87 ja 88 artiklassa määrätään, Slovakia saa soveltaa verovuoden 2009 loppuun asti tuloverolain N:o 366/1999, Z. z., nojalla yhdelle terästeollisuuden edunsaajalle myönnettyä yhtiöverovapautusta edellyttäen, että seuraavat vaatimukset täyttyvät: i) edunsaaja rajaa levyjen (kuumavalssatut, kylmävalssatut ja pinnoitetut) tuotantonsa ja EU:hun suuntautuvan myyntinsä enimmäistasolle. Enimmäistasot vahvistetaan vuoden 2001 vastaavien tuotantolukujen perusteella. Vuodesta 2002 edunsaaja voi vuosittain korottaa tuotannon enimmäistasoa 3 prosentilla ja myynnin enimmäistasoa 2 prosentilla. Myynnin enimmäistasoa sovelletaan liittymispäivästä. Erikoistuotetyyppien tuotanto voi vaihdella edellyttäen, että yhteenlaskettu tuotanto ei ylitä vahvistettuja enimmäistasoja; ii) edunsaaja ei laajenna valmistuoteryhmiensä 13 päivänä joulukuuta 2002 olevaa valikoimaa; iii) edunsaajalle tuloverolain N:o 366/1999, Z. z., nojalla myönnetty kokonaistuki on enintään 500 miljoonaa US $. Tuki voidaan myöntää vain kerran eikä sitä voida jatkaa eikä uudistaa missään tapauksessa. Kaikki samalle edunsaajalle siirtymäkauden aikana myönnetty tuki sisältyy 500 miljoonan US $ tasoon; iv) edunsaaja täyttää työllisyystason säilyttämistä koskevat yksityistämissopimuksen ehdot. Komissio voi EY:n perustamissopimuksen 88 artiklan 1 kohdassa määrätyn menettelyn mukaisesti tarkistaa edellä mainittuja edellytyksiä, mikäli edunsaajalle myönnettyä veromyönnytystä mukautetaan siten, että taataan tuen kokonaismäärän merkittävä väheneminen elinkelpoisuutta vahingoittamatta. Ennen tämän menettelyn aloittamista komissio ottaa täysimääräisesti huomioon jäsenvaltioiden näkemykset siitä, onko tuen väheneminen merkittävä. Nämä näkemykset ilmaistaan komission suosituksen ja saatavissa olevien asiaa koskevien tietojen pohjalta. b) Slovakia toimittaa komissiolle ja neuvostolle puolivuosittain selvitykset, jotka sisältävät seuraavat tiedot edunsaajasta: - kunkin seuraavan tuotteen tuotanto (tonnia): kuumavalssatut kelat, kylmävalssatut levyt, galvanoidut levyt, tinalevyt, "sähkötekniset" levyt, orgaanisesti pinnoitetut levyt, hitsatut putket ja mahdolliset muut tuotteet (tarkennetaan myöhemmin); - edellä mainittujen tuotteiden myynti EU:hun (tonnia); - yhtiön ja alueen työllisyyskehitys sekä edistyminen henkilöstön asianmukaisessa muuallesijoittamisessa; - kerran vuodessa henkilöstökulut kyseisenä vuonna ja yksityistämisestä alkaen; - kerran vuodessa verovuoden voitot ennen veroja ja mainittua kokonaistukea. Slovakia toimittaa selvitykset neljän kuukauden kuluessa kunkin puolivuotiskauden päättymisestä ja ensimmäisen kerran vuoden 2003 huhtikuun loppuun mennessä. Ensimmäisiin selvityksiin on sisällytettävä tiedot vuosilta 2000-2002. Viimeinen selvitys tulee esittää vuoden 2010 huhtikuun loppuun mennessä, jolleivät komissio, neuvosto ja Slovakia toisin sovi. c) Sovelletaan Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä annetun neuvoston asetuksen (EY) N:o 659/1999 valvontaa koskevia säännöksiä, sanotun kuitenkaan rajoittamatta edellistä kohtaa. d) Jos kokonaistuki ennen verovuoden 2009 päättymistä saavuttaa a alakohdan iii alakohdassa esitetyn sallitun enimmäistason, verovapautus keskeytetään ja edunsaajan on maksettava tavanomainen yhtiövero yhtiön tulojen siitä osasta, jonka vapauttaminen verosta johtaisi sallitun enimmäistason ylittymiseen. e) Jos edunsaaja ei täytä työllisyystason säilyttämistä koskevia yksityistämissopimuksen ehtoja, tuki lakkautetaan välittömästi ja sovelletaan yksityistämissopimuksessa määrättyjä seuraamuksia. [2] EYVL C 74, 10.3.1998, s. 9. --------------------------------------------------